**2 тур 2016-2017г.**

**9-11 кластар өсөн интернет-олимпиада һорауҙарына яуаптар.**

1. *Нурлы яҙ! Балҡый ҡояш... Аһ! Белмәйһегеҙ – мин шатланам, шатлығымдан дегәнәктәй ырғыймын, ҡанатланам.* (Ш. Бабич) Ҡылымдарҙы табып, яһалышын аңлатып яҙырға.

**Яуап: *балҡый- тамыр, -й-эйәлек ялғауы,3-сө зат,берлектә ; белмәйһегеҙ- тамыр,-мә-юҡлыҡ формаһы ялғ.,3-се зат, күплектә; шатланам- яһалма,-лан-яһаусы ялғау,-ам-эйәлек заты ялғауы,1-се зат,берлектә ; ырғыймын- тамыр,-мын-хәбәрлек заты,1-се зат,берлектә; ҡанатланам- яһалма,-лан-яһаусы ялғау,-ам-эйәлек заты ялғауы,1-се зат,берлектә.***

1. ***Яҡшы*** *кеше һин, Мырҙағол..* Һыҙылған һүҙгә фонетик анализ эшләгеҙ.

**Яуап: яҡшы-[йаҡ-шы] – 2 ижек, 4 хәреф, 5 өн**

 **я[й] –тартынҡы, сонор,тел уртаһы**

 **[а] – һуҙынҡы,ҡалын,иренләшмәгән,артҡы рәт**

 **[ҡ] –тартынҡы,һаңғырау,тел арты**

 **[ш] –тартынҡы,һаңғырау,фрикатив**

 **[ы] - һуҙынҡы,ҡалын,иренләшмәгән,артҡы рәт**

1. ***Эшләпә, арыш*** был ниндәй күренеш?

**Яуап: эпентеза**

1. Баҫымһыҙ ижектә һуҙынҡы бөтөнләй юғалһа, ундай күренеш нисек атала?
2. **Яуап: редукция**
3. “*Уҡыйне, икалған, баралмай”* кеүек әйтелешле һүҙҙәр ниндәй тел күренеше тип атала?

**Яуап: элизия**

*А) Донъялар шундай болғансыҡ заманда үҙеңдең бәләкәс кенә яланғас йөрәгеңә, ҡараңғылы-яҡтылы аҡылыңа, аяҙлы-болотло өмөтөңә таянып, тормоштоң мәңгелек асылына нисек итеп тоғро ҡалырға инде?* Һөйләмдәрҙең төрөн билдәләгеҙ.

**Яуап: ябай, тарҡау, эйәһеҙ һөйләм**

*Б) Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.*

**Яуап: (...һа),[ ];(...һа),[ ]- ҡатнаш ҡушма һөйләм**

1. ***Даръя*** *һылыуҡайҙарын үтә алмай бүленеп тора әрме көстәре* (Халыҡ йырынан). Билдәләнгән һүҙгә лексик анализ яһағыҙ.

***Даръя – сиге күренмәгән ҙур һыу***

1. *Торналар килеп киткәнсе,*

*Ағас япраҡ һипкәнсе,*

*Тупраҡты биҙәп өлгөрә*

*Нисә мең төр гөл генә* (М. Кәрим).

**Яуап: (...се), (...се), [ ]- күп эйәрсәнле ҡушма һөйләм**

 *Сулпанда йоҡонан уянған,*

*Өлкәрҙә эшен ҡуймаған,*

*Ямғырҙа еүеш тимәгән,*

*Буранда өшөү белмәгән –*

*Бына тигән халҡым бар* (Р. Ниғмәти).

**Яуап: (...ған),(...ған), (...гән),(...гән) - [ ]- теҙемдәр**

Һөйләмдәрҙең схемаһын төҙөгөҙ, төрөн билдәләгеҙ.

1. ***Даръя, һабаҡ, буға*** һүҙҙәре ниндәй пассив һүҙҙәр ҡатламының төркөмөнә ҡарай?

***Яуап: даръя –үҙләштерелгән һүҙ,профессионализм; һабаҡ – архаизм; буға – профессионализм.***

1. ***Күҙе маңлайына менде*** тигән фразеологик берәмектең төрөн билдәләгеҙ

**Яуап: идиоматик әйтем.**

1. ***Аҡһыл*** һүҙендә **-һыл** аффиксы ниндәй мәғәнә күрһәткесе булып тора?

**Яуап: аҙһытыу дәрәжәһе.**

1. Бирелгән һөйләмдә бәйләүесте табып, мәғәнәһен билдәләгеҙ. *Ауыл һайын туҡтап, йылына-йылына ике көндән артыҡ килдек* (Һ. Дәүләтшина).

**Яуап: *һайын – көсәйтеү бәйләүесе.***

1. *Йәштәр тыуған ер матурлығына һоҡланып, оҙаҡ-оҙаҡ алыҫтарға күҙ ташлап, тынып торҙолар.* Тыныш билдәләрен ҡуйығыҙ һәм аңлатып китегеҙ.

**Яуап: айырымланған хәл әйтемдәре.**

1. Түбәндәге һөйләмдәрҙән һандарҙы табығыҙ, уларҙың ниндәй һөйләм киҫәге булып килеүен билдәләгеҙ:

А) Ҡурҡаҡтың күҙе **дүрт** була. **-хәбәр**

Б) **Биш бишең – егерме биш** була. **-эйә**

В) Беҙ ҡайтҡанда төнгө **өстәр** ине.**- хәл**

Г) Бындай матурлыҡты үҙ ғүмеремдә **беренсе** тапҡыр күрәм. **-аныҡлаусы**

Д) **Беренсенән**, мин уны күрергә теләмәйем.**- инеш һүҙ**

Е.) Нәҡ **илле ике йыл** әүәл беҙ бына ошолай табыштыҡ.**- ваҡыт хәле**

Ж) **Берәүҙәре** уйландыра, **икенселәре** хыял донъяһына әйҙәй. **– эйә.**

15. Башҡорт яҙыуы ниндәй принципҡа нигеҙләнгән?

**Яуап: грамматик**

16. Текстағы геройҙарҙың телмәр үҙенсәлектәре яҙма телмәрҙә нисек сағылдырылған? Текстың функциональ-семантик төрөн билдәләгеҙ

*Һөйләшеп ултырғанда мин атайымдың һуғыш атының ниндәй талаптарға яуап биргәнен һораным.*

*Атайым Ильясов Мөжәүир Әбделфән улы элекке кавалерист-сабельник ине. 1930-1932 йыл ул Украинала беренсе атлы армияла хеҙмәттә була.*

* *Һуғыш аты бик күп талаптарға яуап бирергә тейеш, – тип башланы атайым. – Беренсенән, ул кәүҙәле булырға тейеш. Артыҡ бейек тә, тәпәш тә түгел. Ерҙән алып мундаһына тиклем 140-150 см. Һалбыр түгел, ялы, ҡойроғо тулы булыуы ыңғай. Тояҡтары ярылмаған, йомро, әҙ генә ослораҡ. Ипподромдарҙа ҡыҫҡа араға сапҡан саф тоҡомло тигән аттарҙың бәкәлдәре тайыусан була. Ундай ат – ат түгел! Аттың бәкәлдәре текә, ҡыҫҡа булһын. Бына беҙҙең башҡорт аттары шундай, улым. Аттың һаулығы – төп шарт...* (С. Ильясов).

**Яуап: Әҙәби телмәр, матур әҙәбиәт стиле**

17. Һөйләмдәр текста йәнәшә килеп, бер үк ваҡытта йәки бер-бер артлы булған хәл-ваҡиғаларҙы, факттарҙы һанап бирһәләр, бындай бәйләнеш нисек атала?

**Яуап: параллель бәйләнеш, ҡатмарлы синтаксик төҙөлмәләрҙә.**

18. Текстың стилен, уның төп үҙенсәлектәрен билдәләгеҙ

*Башҡортостан Республикаһы Президенты Указы менән яҙыусылар Н.Мусин һәм Ә. Хәкимовҡа “Башҡортостан Республикаһының халыҡ яҙыусыһы”тигән маҡтаулы исем бирелде.*

*Халҡыбыҙҙың һөйөүенә лайыҡ булған яҙыусыларыбыҙҙы ихлас күңелдән ҡотлайбыҙ!*

**Яуап: рәсми эш ҡағыҙҙары стиле; белешмә биреү**

*19.* Историзмдарҙы һәм архаизмдарҙы айырып яҙығыҙ:

*Мәҙрәсә, шәкерт, яһаҡ, баяр, кенәз, әләм, ялпы, заң, тархан, кантон.*

**Яуап: историзмдар – яһаҡ, баяр, кенәз, тархан, кантон;**

**архаизмдар – мәҙрәсә, шәкерт, әләм, заң, ялпы.**

*20.*Русса тексты тәржемә итеп, Һандарҙы дөрөҫ ҡулланып яҙығыҙ.

*Первый трамвай в Уфе был пущен в 1937 году.Первый трамвайный путь был длиною около девяти километров.Город обслуживало всего 13 трамвайных вагонов.Первый троллейбус в Уфе появился в 1962 году. Маршрут был один – от монумента Дружбы до сельхозинститута.*

***Яуап: 1937 йылда Өфөлә тәүге трамвай сығарыла. Беренс****е* ***трамвай юлы туғыҙ саҡрым тирәһе оҙонлоҡта була. Ҡаланы барлығы 13 трамвай вагондары хеҙмәтләндергән. 1962 йылда Өфөлә беренсе троллейбус күренә. Бер маршрут буйынса ғына йөрөй – Дуҫлыҡ монументынан Ауыл хужалығы институтына тиклем.***